এরপূর্বে ১৯৩৮ সালের ৩রা এপ্রিল মুসলিম লীগের আসানসোল সম্মেলনে বাংলার তৎকালীন প্রধানমন্ত্রী ফজলুল হক মুসলমানদের সাংস্কৃতিক সংহতির স্বার্থে উর্দুকে মুসলমান ছাত্রদের জন্য বাধ্যতামূলক করার উপর জোর দেন। -(সূত্রঃ Star of India, 9 April, 1938. p6)। বাংলার মুসলমানদের সৌভাগ্য হলো, হিন্দুদের মাঝে রেনেসাঁ মুসলমানদের তুলনায় অনেক আগে শুরু হলেও তারা অবিভক্ত বাংলার প্রাদেশিক শাসন ক্ষমতা হাতে নিতে পারেনি। শাসন ক্ষমতা যায় মুসলমান প্রধানমন্ত্রীদের হাতে এবং সেটি প্রায় একযুগ স্থায়ী হয়। প্রধানমন্ত্রী হন জনাব ফজলুল হক, জনাব সোহরোওয়ার্দী্ ও জনাব নাজিমুদ্দিন। এবং সে সরকারের শিক্ষানীতির ফল হলো, সে সময় বাংলার বুকে শিক্ষিত এমন কোন বাঙালী মুসলিম পাওয়াই কঠিন ছিল যে উর্দু ভাষা জানতো না। অনেকে ফার্সীও জানতো। শুধু ফজলুল হক নন, উর্দুর পক্ষে বলিষ্ঠ পদক্ষেপ নেন হোসেন শহীদ সোহরোওয়ার্দী। তিনি বলেছিলেন, “উর্দু এবং উর্দু ও ফার্সীর বর্ণমালা হলো আমাদের সাংস্কৃতিক স্বাধীনতা রক্ষার দুইটি লৌহ দেওয়াল।”-(সুত্রঃ Star of India, 28th April, 193)। সৈয়দ আমির আলী বলেন,